Keld Zeruneith
Keld Zeruneith (født 19. marts 1941 i København) er en dansk litteraturforsker og lyriker, og tidligere lektor ved Københavns Universitet.

Zeruneith debuterede i bogform med digtsamlingen Med fem fingre på hver hånd i 1970, men er især kendt for sine biografier over danske lyrikere. I 1981 kom Den frigjorte om Emil Aarestrup, Soldigteren fra 1985 omhandler Johannes Ewald og i 1992 kom Fra klodens værksted om Sophus Claussen.

I 1981 modtog Zeruneith Georg Brandes-Prisen for bogen om Emil Aarestrup, i 1993 fik han Selskabets Pris, i 2002 Holbergmedaljen og i 2004 Søren Gyldendal-prisen. Han har modtaget Statens Kunstfonds hædersydelse siden 2004.

Zeruneith har siden 1991 været gift med forfatteren Suzanne Brøgger.

Referencer

Eksterne henvisninger 

Faglitterære forfattere fra Danmark
Digtere fra Danmark
Kunstnere på finansloven
Medlemmer af Videnskabernes Selskab
Ansatte ved Københavns Universitet
Personer fra København
Personer i Kraks Blå Bog
Modtagere af Holbergmedaljen